Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19. i 144/20) te članka 31. Statuta Općine Hlebine  („Službeni glasnik Koprivničko-[image: ]križevačke županije" broj 10/09, 5/13, 3/18, 6/20. i 3/21) i članka  Općinsko vijeće Općine Hlebine na 31. sjednici održanoj 24. veljače 2025.  donijelo je
O D L U K U
o jednokratnoj novčanoj pomoći za novorođeno dijete
Članak 1.
Odlukom o jednokratnoj novčanoj pomoći za novorođeno dijete utvrđuju se uvjeti, visina novčane pomoći, način ostvarivanja i korištenja prava na novčanu pomoć za novorođeno dijete (u daljnjem tekstu: novčana pomoć), koju osigurava Općina Hlebine.

Članak 2.
Općina Hlebine dodjeljuje novčanu pomoć u iznosu 300,00 EUR za svako novorođeno [image: ]dijete s prijavljenim prebivalištem na području Općine Hlebine.
[bookmark: _GoBack]
Članak 3.
Pravo na novčanu pomoć u iznosu iz članka 2. ove Odluke može ostvariti Korisnik - zaposleni ili samozaposleni roditelj, korisnik koji ostvaruje drugi dohodak, poljoprivrednik izvan sustava poreza na dobit ili dohodak, nezaposleni korisnik može ostvariti pravo na jednokratnu novčanu potporu pod uvjetom da u vrijeme rođenja djeteta ispunjava sljedeće uvjete:
- da je hrvatski državljanin s prebivalištem ili stranac sa stalnim boravkom odnosno dugotrajnim boravištem u Republici Hrvatskoj, na području Općine Hlebine u neprekidnom trajanju od najmanje 12 mjeseci do podnošenja zahtjeva.
Korisnik - roditelj izvan sustava rada može ostvariti pravo na novčanu potporu pod uvjetom da u vrijeme rođenja djeteta ispunjava sljedeće uvjete:
- da je hrvatski državljanin s prebivalištem ili stranac sa stalnim boravkom odnosno dugotrajnim boravištem u Republici Hrvatskoj, na području Općine Hlebine u neprekidnom trajanju od najmanje pet godina.
Dodatni uvjet, određen za sve korisnike je da je dijete radi čijeg rođenja se traži predmetno pravo:
- upisano u maticu rođenih,
- prijavljeno kao član njihovog kućanstva.
Pravo na novčanu potporu, pod navedenim uvjetima ima i korisnik za posvojeno dijete ako novčana potpora za to dijete nije ranije isplaćena drugom korisniku.


Članak 4.
Pravo na jednokratnu novčanu pomoć za novorođeno dijete ne može ostvariti podnositelj Zahtjeva koji u trenutku podnošenja Zahtjeva ima evidentiran privremeni odlazak iz Republike Hrvatske ili ima prijavljeno prebivalište izvan Republike Hrvatske.


Članak 5.
Pravo na novčanu pomoć može se ostvariti za novorođeno dijete ukoliko se podnese zahtjev za isplatu unutar roka od 6 mjeseci od dana djetetova rođenja.
Zahtjev za ostvarivanje prava na jednokratnu novčanu pomoć podnosi se;
- putem elektroničkog sustava e-Novorođenće (https://matice.gov.hr/eNovorodjence/) osobno ili putem nadležnog matičnog ureda,
Jedinstveni upravni odjel Općine Hlebine (dalje u tekstu skraćeno: JUO) će po primitku zahtjeva izvršiti sljedeće;
- utvrditi postoji li ili ne postoji dug prema Općini Hlebine od strane svih članova kućanstva u kojem novorođeno dijete živi te u slučaju postojanja duga obavijestiti podnositelja kako je potrebno dug podmiriti.
JUO će u slučaju nedostatka dokumentacije u zahtjevu obavijestiti podnositelja te zatražiti dopunu zahtjeva u skladu s pravilima općeg upravnog postupka. Ako podnositelj u određenom roku ne dopuni zahtjev, zahtjev će se odbaciti Rješenjem.

ČIanak 6.
JUO donosi Rješenje o ispunjavanju odnosno neispunjavanju uvjeta za ostvarivanje prava na jednokratnu novčanu pomoć za novorođeno dijete.
Na Rješenje iz stavka 1. ovog članka podnositelj zahtjeva ima pravo žalbe općinskom načelniku Općine Hlebine, u roku 15 dana od primitka Rješenja.
Odluka općinskog načelnika Općine Hlebine o žalbi je konačna.

Članak 7.
Stupanjem na snagu ove Odluke prestaje važiti Odluka o jednokratnoj novčanoj pomoći za opremu novorođene djece KLASA: 402-08/18-01/03, URBROJ: 2137/07-18-1 od 21. svibnja 2018.

Članak 8.
Ova Odluka stupa na snagu osmog dana od dana objave u „Službenom glasniku Koprivničko-križevačke županije“.
OPĆINSKO VIJEĆE OPĆINE HLEBINE

KLASA: 402-01/25-01/03 
URBROJ: 2137-7-25-1
Hlebine, 24. veljače 2025.

